ઘણી જદ્દોજેહદ કરવી પડી, પણ અંતે નીકળી ગયું..!
બહુ મહેનત ચાલી રહી હતી જહાજને ફરી એકવાર તરતું કરવા માટે, પણ કોઈ રીતે મેળ નહોતો બેસતો, છેવટે પૂનમની ભરતીમાં પાછું દરિયામાં ચડી ગયું..!
બે મત હતા જહાજને પાણીમાં પાછું ઉતારવા માટેના, એક ગ્રૂપ એવું કહેતું હતું કે મોટી મોટી ટગ બોટો ઉતારો અને બીજા જે કોઈ સાધનો અવેલેબલ હોય એનાથી જહાજને રેતીમાંથી બહાર કાઢીને પાણીમાં તાણી લાવો.
અને બીજું ગ્રુપ એમ કહેતું હતું કે, કશું કરવાની જરૂર નથી, કુદરતની થપાટે આવું થયું છે તો પૂનમની ભરતીમાં કુદરત જ એને ફરી પાછું તરતું કરી મૂકશે..!
બંને સાચા પડ્યા. માણસની મહેનત અને કુદરતનો સાથ બધુંય કામ લાગ્યું અને સવા બે લાખ ટન માલ ભરેલું જહાજ છેવટે દરિયામાં પાછું ઊતરી ગયું..!!
સવા બે લાખ ટન માલ એ કંઈ નાનીસૂની વાત નથી. નાના નાના પોર્ટ તો આવા જહાજને દૂરથી જ સલામી આપી દે.. એ જે શી ક્રષ્ણ, ઓલી પા' હાલ્યા જાવ ભા, આંય હંધુય સુખરૂપ સે, તમારો વહીવટ થાય એમ નથી અમારાથી. !!
લગભગ આખી દુનિયાના શ્વાસ અધ્ધર થઈ ગયા હતા, એમાંય ભારત દેશના તો ખાસ..!!
આરબો પાસેથી આજકાલ કાળું તેલ લેવાનું બંધ કરીને મહારાણીના "સાવકા" દીકરા અમેરિકાના રવાડે ચડ્યા છીએ, બહુ દાદાગીરી વધી ગઈ હતી આરબોની એટલે અમેરિકાવાળા જોડે વેપલો ચાલુ ન કી એ